Vážený člen Lesného družstva Papradno,

v prílohe Pozvánky na **Členskú schôdzu Lesného družstva Papradno**(ďalej len LDP), ktorá sa bude konať dňa **23.08.2020**, Vám zasielame **návrh** ***Zmluvy o nájme lesných pozemkov na hospodárenie v lesoch***pre vlastníkov lesných pozemkov, ktorých právni predchodcovia boli členmi LDP a  po dedičskom konaní došlo k drobeniu ich podielov. Ďalej pre vlastníkov, ktorí mali záujem o členstvo v LDP (nie sú členmi lesného družstva), ich lesné pozemky doteraz neboli v správe LDP a  chceli by svoje lesné pozemky prenechať Lesnému družstvu Papradno za odplatu a  podmienok uvedených v tejto zmluve do dočasného užívania.

V prípade, že k navrhovanej zmluve máte pripomienky, zašlite tieto poštou na adresu LDP, alebo e-mailom: ld.papradno@gmail.com, aby bol priebeh schôdze konštruktívny a plynulý.

Návrh bude prerokovaný (aj s prípadnými Vašimi pripomienkami) na tejto členskej schôdzi za účasti právničiek advokátskej kancelárie.

**Návrh**

**Zmluva o nájme lesných pozemkov**

**na hospodárenie v lesoch**

**uzatvorená podľa ust. § 51a zákona č. 326/2005 Z.z. o lesoch v znení neskorších predpisov a ust. § 663 a nasl. zákona č. 40/1964 Zb. Občiansky zákonník v znení neskorších predpisov**

**I.**

**Zmluvné strany**

**Prenajímateľ:**

**Meno, priezvisko, titul: .......................................................**

**Dátum narodenia: .......................................................**

**Rodné číslo: .......................................................**

**Bydlisko - ulica/obec, č.d: ........................................................**

**PSČ Pošta: ........................................................**

**Tel./Mobil: ........................................................**

**E-mail: ........................................................**

**Číslo bank. účtu (IBAN): .......................................................**

**( nečlen Lesného družstva Papradno)**

**a**

**Nájomca:**

**Obchodné meno: Lesné družstvo Papradno**

**Sídlo: Papradno 314, 018 13 Papradno**

**IČO: 47 960 698**

**DIČ: 2024176781**

**IČ DPH: SK2024176781**

**Zapísané: v Obchodnom registri Okresného súdu Trenčín, odd. Dr, vložka č. 10110/R, dňa 19.12.2014**

**Tel./Mobil: 042/4393126**

**E-mail: ld.papradno@gmail.com**

**Zastúpené: ..................................................................**

**..................................................................**

**II.**

**Predmet nájmu**

**1.** Prenajímateľ je podielovým spoluvlastníkom pozemkov nachádzajúcich sa v okrese Považská Bystrica, obec Papradno, k.ú. Papradno, evidovaných Okresným úradom Považská Bystrica, katastrálny odbor, uvedených v Prílohe č. 1 tejto nájomnej zmluvy.

a) na liste vlastníctva č. .................. ako

**parcela EKN/CKN parc. č. ....... o výmere ............. – lesné pozemky**

* **.......................................................................................................**
* **.......................................................................................................**

v jeho prospech v podiele ........../............... – in

b) na liste vlastníctva č. .................. ako

**parcela EKN/CKN parc. č. ....... o výmere ............. – lesné pozemky**

* **.......................................................................................................**
* **.......................................................................................................**

v jeho prospech v podiele ........../............... – in

**III.**

**Účel nájmu**

**1.** Účelom nájmu je racionálne obhospodarovanie lesných pozemkov nájomcom s cieľom zabezpečenia odborného a trvalo udržateľného hospodárenia v lese v zmysle všeobecne záväzných právnych predpisov.

**IV.**

**Predmet zmluvy**

**1.** Predmetom tejto zmluvy je prenájom lesných pozemkov nachádzajúcich sa v k.ú. Papradno, označených v článku II. tejto zmluvy, o celkovej výmere .............. m2, podľa tabuľkového súpisu nájomným vzťahom dotknutých jednotiek priestorového rozdelenia lesa tvoriaceho Prílohu č. 1 tejto zmluvy (ďalej len „predmet nájmu“).

**2.** Touto zmluvou prenajímateľ ( nečlen družstva ) prenecháva nájomcovi za odplatu a podmienok uvedených v tejto zmluve do dočasného užívania predmet nájmu a nájomca sa zaväzuje na predmete nájmu riadne hospodáriť v súlade s platným programom starostlivosti o lesy pre lesný celok Papradno.

**V.**

**Nájomné**

**1.** Nájomca sa zaväzuje platiť prenajímateľovi počas platnosti tejto zmluvyza užívanie predmetu nájmu nájomné spôsobom dohodnutým v tejto zmluve.

**2.** Výška nájomného je určená dohodou zmluvných strán a zodpovedá výške dividendy – podielu na zisku, ktorý pripadá členom družstva podľa platných stanov družstva – nájomcu.

**3.** Nájomné je splatné po schválení výšky zisku družstva a  schválení Návrhu na rozdelenie zisku, ustáleného individuálnou účtovnou závierkou  členskou schôdzou  družstva, najneskôr do konca kalendárneho roku, v ktorom bola schválená riadna individuálna účtovná závierka.

**4.** Nájomné sa platí bezhotovostným prevodom na účet prenajímateľa, v hotovosti k rukám prenajímateľa alebo poštovou poukážkou na adresu bydliska prenajímateľa.

**5.** V prípade mimoriadnych okolností, ktoré nájomca nespôsobil, a nemožno predpokladať, že by ich odvrátil alebo ich následky mohol odvrátiť alebo prekonať, a v dôsledku, ktorých nemohol nájomca v príslušnom kalendárnom roku predmet nájmu užívať alebo nemohol dosiahnuť žiadny výnos, nie je povinný platiť za tento kalendárny rok žiadne nájomné.

**6.** Nájomca má právo požadovať primerané zníženie nájomného, ak opatreniami podľa osobitného predpisu, činnosťou fyzickej osoby alebo právnickej osoby vykonávanej podľa osobitného predpisu alebo z iných dôvodov bolo sťažené alebo obmedzené užívanie prenajatého pozemku v súlade s ust. § 51a zákona č. 326/2005 Z.z. o lesoch v znení neskorších predpisov.

**7.** Ak nájomca vynaložil nevyhnutné náklady na udržiavanie lesného pozemku v stave spôsobilom na jeho riadne využitie, ak nejde o obvyklé náklady pri užívaní prenajatého pozemku, alebo ak vynaložil účelné náklady na rozmnoženie alebo na zvýšenie hodnoty úžitkov z prenajatého pozemku v rámci bežného hospodárenia so súhlasom prenajímateľa, alebo na základe opatrení schválených príslušným orgánom štátnej správy lesného hospodárstva a dohodnutá doba nájomného vzťahu sa skončí pred uplynutím doby návratnosti výdavkov vynaložených na tento účel, v dôsledku čoho ich nájomca nemôže zužitkovať, má nájomca právo na primerané predĺženie doby nájomného vzťahu alebo na primeranú náhradu.

**VI.**

**Doba nájmu**

**1.** Táto nájomná zmluva sa uzatvára na dobu určitú odo dňa ...................do ...................., t.j. do konca platnosti programu starostlivosti o lesy.

**2.** Predmet nájmu užíval nájomca do dňa účinnosti tejto zmluvy na základe nájomnej zmluvy zo dňa ............., ktorá na základe dohody zmluvných strán zaniká ku dňu predchádzajúcemu dňu nadobudnutia účinnosti tejto zmluvy.

**VII.**

**Ukončenie nájmu**

**1.** Nájom sa končí:

1. uplynutím doby, na ktorú sa dojednal,
2. písomnou dohodou zmluvných strán.

**2.** Ak prenajímateľ alebo nájomca najneskôr jeden rok pred uplynutím dohodnutej doby nájmu písomne nevyzve druhú zmluvnú stranu na vrátenie a prevzatie predmetu nájmu po skončení nájmu uplynutím dohodnutej doby, obnovuje sa nájomná zmluva za tých istých podmienok, za akých bola dojednaná pôvodne, a to vrátane doby nájmu.

**3.** Pri ukončení nájmu vyhotovia zmluvné strany písomný protokol o odovzdaní a prevzatí predmetu nájmu s popisom stavu, v akom sa predmet nájmu preberá.

**VIII.**

**Práva a povinnosti zmluvných strán**

**1.** Prenajímateľ sa zaväzuje umožniť nájomcovi nerušené užívanie predmetu nájmu, nerušený prístup a vstup na predmet nájmu a nerušené hospodárenie na predmete nájmu.

**2.** Nájomca sa zaväzuje užívať predmet nájmu v súlade so svojím oprávnením na podnikateľskú činnosť a na dohodnutý účel a platiť prenajímateľovi nájomné vo výške, spôsobom a v termínoch dohodnutých v čl. V. tejto nájomnej zmluvy.

**3.** Nájomca je oprávnený užívať predmet nájmu, hospodáriť na ňom a brať z neho úžitky v súlade s právnymi predpismi a programom starostlivosti o lesy.

**4.** Nájomca je povinný viesť evidenciu pozemkov, ktoré sú predmetom nájmu.

**5.** Nájomca zodpovedá len za škody, ktoré vznikli na predmete nájmu v dôsledku jeho zavineného protiprávneho konania. Nájomca nezodpovedá za škody spôsobené na predmete nájmu tretími osobami.

**6.** Nájomca je oprávnený užívať predmet nájmu aj za účelom výkonu práva poľovníctva v súlade s ust. zákona č. 274/2009 Z.z. o poľovníctve v znení neskorších predpisov.

**7.** Nájomca v plnom rozsahu preberá povinnosti z ukazovateľov a údajov programu starostlivosti o lesy.

**8.** Nájomca je oprávnený prenechať predmet nájmu do podnájmu tretím osobám len s predchádzajúcim písomným súhlasom prenajímateľa, s výnimkou prenechania predmetu nájmu do užívania tretej osobe za účelom výkonu práva poľovníctva, pri ktorom sa osobitný súhlas nájomcu nevyžaduje.

**9.** Zmluvné strany sa dohodli, že daň z nehnuteľností v zmysle zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov za predmet nájmu platí nájomca.  Na oznámenie tejto skutočnosti príslušnému správcovi dane splnomocňuje prenajímateľ podpísaním tejto zmluvy nájomcu.

**10.** Prenajímateľ touto zmluvou splnomocňuje a oprávňuje nájomcu

1. na všetky právne úkony týkajúce sa predmetu nájmu spojené s jeho obhospodarovaním a na zastupovanie prenajímateľa ako vlastníka lesného pozemku v konaniach podľa zákona č. 326/2005 Z.z. o lesoch v znení neskorších predpisov,
2. na zastupovanie prenajímateľa ako vlastníka lesného pozemku vo veciach týkajúcich sa výkonu práva poľovníctva na predmete nájmu a v konaniach podľa zákona č. 274/2009 Z.z. o poľovníctve v znení neskorších predpisov.

**IX.**

**Predkupné právo**

Zmluvné strany sa dohodli na zriadení predkupného práva na predmet nájmu v prospech nájomcu tak, že v prípade, že by prenajímateľ mienil predať predmet nájmu tretej osobe, má nájomca prednostné právo kúpiť od prenajímateľa predmet nájmu a prenajímateľ je povinný najskôr ponúknuť predmet nájmu na predaj nájomcovi za rovnakých podmienok, za akých mieni predať predmet nájmu tretej osobe. Predkupné právo podielových spoluvlastníkov predmetu nájmu nie je týmto ustanovením dotknuté.

**X.**

**Záverečné ustanovenia**

**1.** Táto nájomná zmluva nadobúda platnosť a účinnosť dňom jej podpísania oboma zmluvnými stranami.

**2.** Ak nie v tejto zmluve stanovené inak, práva a povinnosti zmluvných strán touto zmluvou výslovne neupravené sa riadia príslušnými ustanoveniami zákona č. 326/2005 Z.z. o lesoch v znení neskorších predpisov, Občianskym zákonníkom a ostatnými všeobecne záväznými predpismi platnými a účinnými na území Slovenskej republiky.

**3.** Akékoľvek zmeny a doplnenia tejto zmluvy je možné vykonať iba po vzájomnej dohode oboch zmluvných strán, a to formou písomných a číslovaných dodatkov podpísaných oboma zmluvnými stranami.

**4.** Ak niektoré z ustanovení tejto zmluvy, alebo jeho časť, stratí platnosť alebo účinnosť, nemá táto neplatnosť alebo neúčinnosť za následok neplatnosť alebo neúčinnosť ostaných ustanovení zmluvy, zostávajúcej časti dotknutého ustanovenia alebo samotnej zmluvy. V takom prípade sa  zmluvné strany zaväzujú bez zbytočného odkladu nahradiť neplatné alebo neúčinné ustanovenie novým, tak aby bol zachovaný účel sledovaný uzavretím tejto zmluvy a dotknutým ustanovením.

**5.** Zmluva je vyhotovená v dvoch rovnocenných vyhotoveniach, z ktorých po jednom vyhotovení obdrží každá zmluvná strana pri jej podpísaní.

**6.** Zmluvné strany vyhlasujú, že si zmluvu pozorne prečítali, že vyjadruje ich skutočnú, vážnu a slobodnú vôľu, že nebola uzatvorená v tiesni  za nápadne nevýhodných podmienok, na dôkaz čoho ju vlastnoručne podpisujú.

**7. Neoddeliteľnou súčasťou tejto zmluvy sú jej prílohy:**

Príloha č. 1 – tabuľkový súpis nájomným vzťahom dotknutých jednotiek priestorového rozdelenia lesa

Príloha č. 2 – grafická identifikácia prenajatých pozemkov na porastovej a obrysovej mape

V Papradne, dňa..............................

**.........................................................             Lesné družstvo Papradno**

zástupcovia

.........................................................................                                      .........................................................................

prenajímateľ                        nájomca